Ons dek saam feëtjie-tafeltjies, hou later moeder-en-dogter-tee’s, glimlag hartlik vir die wệreld en byt mekaar agteraf. Kry ’n glas wyn en kom giggel saam met dié aktrises. Teug diep aan jou glasie oor die plofbare, maar altyd nimmereindigend liefdevolle verhoudings tussen ma’s en hul dogters.
In die wêreld se beroemdste bordspel is die koning se lot in jou hande. Om jou koning te beskerm en die bord te verower, moet jy baie taktiese kunsies in die mou voer. Hierdie boek bied jou die nodige gereedskap om uitmuntende skaak te speel, of jy ’n beginner of reeds ’n ervare speler is. Leer hoe om dodelike lokvalle vir jou vyand te stel en die swakplekke in jou vyand se leër raak te sien. Ontdek ook hoe om doeltreffende aanvalle van stapel te stuur en watter betroubare strategieë jy kan gebruik om jou leër te verdedig. Hierdie boek bevat meer as 80 uitdagende skaakprobleme om jou pas verworwe vaardighede te toets, en beveel ook webwerwe aan waar jy meer oor skaak kan uitvind.
Waarmee sal ’n professor in geskiedenis vir twintig jaar lank worstel? Terwyl professor Albert Grundlingh, departementshoof van geskiedenis aan die Universiteit Stellenbosch, rugby en krieket op die kassie gekyk het, het hy dit goed weggesteek vir sy gesin dat hy al die tyd besig was om te werk.
Grundlingh het aan die gehoor verduidelik dat hy nog altyd gefassineer is deur die ingrypende effek wat sport op die Afrikaner en sy verbeelding het. “Waarom dié obsessie?” het hy gewonder. Toe besluit hy om dit akademies te ondersoek, want dit is ’n vraag waarmee hy al twintig jaar lank worstel. Die fokus van sy historiese studie is die wyse waarop sekere sport- en ontspanningspraktyke verbind is aan kulturele en politieke sake binne die Afrikanerkultuur. Die politiek, kerksake, asook die opkoms van Afrikanernasionalisme blyk ’n invloed te gehad het.
Louis Esterhuizen het opgemerk: “Ek het nooit besef hoe verpolitiseerd die Afrikaner se ontspanning is nie.” Grundlingh het die gehoor laat lag toe hy hierop antwoord: “Die Afrikaner het in 1995 vir ’n wyle politiek vir rugby verruil en gedink dis ’n goeie transaksie.” Hy het verder benadruk dat geskiedenis vandag toenemend vanuit ’n sosio-kulturele perspektief benader word. “Ek ondersoek nie net die geskiedenis van sport nie, maar ook watter invloed sport op die Afrikaner en sy kultuur gehad het.”
Met die opmerking: “’n Mens raak maklik anekdoties wanneer ’n mens oor sport praat,” sluit Grundligh die gesprek af. En sprekers uit die gehoor doen sy stelling gestand met staaltjies van klubrugby, Doc Craven se rugbykoshuise, en “boytjies van die platteland” wat krieket op mat-bane gespeel het.
Volgens Grundlingh beklee die Universiteit Stellenbosch byvoorbeeld ’n belangrike posisie in die bevordering van rugby onder Afrikaners. Hy beskryf die rol wat dié sport in die beginjare van die Universiteit gespeel het.
Dinsdag, op Erfenisdag, open die Suid-Afrikaanse Rugbyunie (Saru) ’n nuwe interaktiewe museum by die Waterfront in Kaapstad.
Daarmee wil Saru die geskiedenis van rugby op ’n innoverende wyse weerspieël. Die potensiële waarde van so ’n museum kan om ’n verskeidenheid redes nie genoeg beklemtoon word nie.
Benewens die temas wat in die museum belig word, sal dit van hulp wees om te begryp waarom talle Afrikaners ’n besondere verknogtheid aan rugby het.